
Alsószentiván Községi Önkormányzat Képviselő-testületének

13/2015. (IX. 2.) önkormányzati rendelete

a kedvtelésből tartott állatok tartásának szabályairól

Alsószentiván Község Önkormányzat Képviselő-testülete az állatok védelméről és kíméletéről szóló 1998. évi XXVIII. törvény 49.§ (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1.§ A rendelet hatálya a kedvtelésből tartott állat tulajdonososára, tartójára (a továbbiakban: állattartó) terjed ki.

2.§ (1) Az állattartó köteles az állat jellegzetességeit figyelembe véve törekedni arra, hogy az állat életterét lehetőség szerint ingatlanán belül alakítsa ki, a szomszédos ingatlanok, és közterületek beszennyezése és indokolatlan zavarása nélkül.

(2) Az állattartó csak annyi állatot tarthat, amennyit biztonsággal el is tud látni.
(3) A tartott állat szaporulatáról az állattartó köteles gondoskodni.
(4)Az állattartónak, amennyiben fennáll az állat elkóborlásának veszélye, kötelessége lehetőség szerint gondoskodni az adatait tartalmazó egyedi beazonosítást szolgáló jelölés alkalmazásáról (név, cím – nyakörvön, bilétán).
3.§ Ez a rendelet a kihirdetését követő napon lép hatályba.

4.§ Ez a rendelet a belső piaci szolgáltatásokról szóló 2006. december 12-i 2006/123/EK európai parlamenti és tanácsi irányelveknek való megfeleltetést szolgálja.

KIHIRDETÉSI ZÁRADÉK:

A rendelet a mai napon kihirdetésre került.

Alsószentiván, 2015. szeptember 2.

